Stakys apostelen

Stakys apostelen (død 54) var ifølge den ortodokse kirkes tradisjon den annen biskop av Byzantion (det senere Konstantinopel) i perioden 38 til 54. Der etterfulgte han apostelen Andreas, og var også blitt bispeviet av denne. Det greske navnet, Σταχύς, betyr aks. Andre navneformer er Stakhias og Eustachius.

I den ortodokse kirke anses han som en av Jesu såkalte sytti apostler og han æres spom helgen. Ifølge den ortodfokse trasisjon døde han en naturlig død. Hans festdag er den 31. oktober.

Det heter videre at han var identisk med den Stakys som nevnes av apostelen Paulus i Romerbrevet 16, 9 som da værende i Roma.

Han er også å finne på listen over biskoper av  Argyropolis (nå Eminönü), en liste som ble til på 600-tallet.

Referanser 

Biskoper
Patriarker
Helgener
Dødsfall i 54
Bibelske personer
De sytti disipler
Romerbrevet